Downloaded from YTS.MX
Official YIFY movies site: YTS.MX
A NETFLIX DOKUMENTUMFILMJE
Eső lennék, hogy a tetőt áztassam
Hullám lennék, hogy a múltat elmossam
Tűz lennék, hogy égessek és tisztítsak
De ha lehet, önmagam lennék
Szeretnék bemutatkozni.
Yin Yuguo vagyok.
Tizenhat éves.
A kínai Kunmingban születtem és nevelkedtem.
Gyakran álmodom, hogy sárkány vagyok.
Bárhova elmehetek.
Bejárhatom a világot.
És megtalálhatom az igazi otthonom.
NAPLÓ
Nagyon szeretek angolul kommunikálni.
Élvezem, hogy bővíthetem a szókincsemet. Ezért írok nektek.
Nagyon szeretem az irodalmat.
Leginkább közép- és kelet-európai szerzők könyveit olvasom.
Tizedikes vagyok a gimnáziumban.
Úgy érzem magam, mint egy sötét börtönbe zárt sárkány, aki szárnyalna.
Imádom a versesköteteket, főleg a kelet-európai romantikus költőket.
A legtöbben ezeket haszontalan könyveknek gondolják, mert nem segítenek a vizsgákon.
Egy ismert lengyel költőnő mondta,
hogy a versírás abszurditását választja
a versírás nélküli élet abszurditása helyett.
Nos, én a versolvasás abszurditását választom.
- Erdő, mért hajladozol ?
Zápor nem ver, szél sehol
Lombod földig mért hajol ?
- Hogyne ringnék, hajlanék
Mikor mind búsabb az ég
Fogy a nappal, nő az éjjel Leveleim szerteszéjjel
A fiamat „a csillagok pásztorának” hívtam.
Mintha csak az univerzumhoz tudna szólni.
BESZÉLŐ: CAI QING, YUGUO ANYJA
Senki sem volt a földön, aki megérthette volna.
Különös magány lengte körül.
Lélegzett, de mintha senki sem hallotta volna, hogy létezik.
Megszakadt érte a szívem. Nem tudtam mást tenni, csak öleltem, míg sírt.
A karjaimban tartottam, és simogattam.
YUGUO ANYJA
A szüleim nagyon szeretnek, és megértenek.
De ha nem tanulhatok külföldön, nem élhetek tovább.
YUGUO APJA
Négy dolgot remélek.
Először is, hogy gazdagítsam magam intellektuálisan.
Másodszor, hogy örömet találjak
mindenféle alkotótevékenységekben,
például az irodalomban és más művészetekben.
Harmadszor, hogy a saját alkotóművészetemmel foglalkozhassak,
és hozzájáruljak a világ művészeti-kulturális életéhez.
Negyedszer, hogy megtaláljam az igaz szerelmet egy új társadalomban.
KONZULTÁCIÓS LEVÉL
Tisztelt Román Oktatási Minisztérium,
levelemmel szeretném megindokolni, hogy miért Romániában akarok tanulni.
A Bákói Egyetemnek. Tisztelt Hölgyem/Uram!
Üdvözlöm. Végzős gimnazista vagyok Kínában,
a román kultúra, különösen Mihai Eminescu nagy tisztelője.
Yuguo levele, amelyben érdeklődik a romániai tanulásról,
egyik reggel a postafiókomban várt.
Az az álmom, hogy eljussak Romániába,
ami az én szívemben az irodalom országa.
Meg akarok tanulni románul, és az irodalommal akarok foglalkozni.
Sokan írnak nekem, akik Romániában szeretnének tanulni,
de azt még senki sem írta, hogy imádja Romániát.
Úgyhogy azonnal válaszoltam neki, hiszen mindig egy ilyen diákra vártam.
Mindig tudtam, hogy a Kárpátok sárkánya vagyok.
Csodás egybeesés,
hogy a Kárpátok lábainál van az egyetem, ahol tanulok.
Romániában akart tanulni.
Hogyan védhetnénk meg?
Nem szabtunk neki korlátokat.
Szabadon élhetett.
De persze tyúkanyóként akartam védeni.
Lefotóztam, amikor elindultunk a repülőtérre.
Nem akartam giccses vagy érzelgős lenni,
de féltem, hogy túlságosan fog hiányozni.
Az volt az álma, hogy Romániában tanuljon. És ez jó.
Nem akartam, hogy olyan messze legyen,
de nem állíthattam meg.
Éreztem, hogy a visszapillantó tükörből mosolyog rám,
de összeszorítottam a fogam, és nem mutattam, mennyire szomorú vagyok.
Életem eddigi legnagyobb kalandja.
Ideje új barlangba költöznöm
Magasabb, szélesebb Ott a fény is fényesebb
Útközben tán süvít a hó
És a szél karma is maró
De tudom, mi hívogat
Itt kell hát hagyjalak
Meglepő élmény lehetett neki megérkezni
a mindössze 200 000 fős lakosságú Bákóba.
Ide nem jön senki.
Ez nem Bukarest, vagy egy másik nagyváros.
Vagy átutaznak erre, vagy valami baj miatt itt ragadnak.
Szia, Anya! Hát itt vagyok.
Ez a Bákói Vasile Alecsandri Egyetem.
Nézd, milyen régi az épület!
Ő itt természetesen Eminescu.
Ő Adrian úr, már ismered. Mindenben segít.
Ez a termünk.
Ő Druga kisasszony, a nyelvtantanár.
És a csodálatos Danila úr.
Ekkor kerültem először kapcsolatba kínai emberrel.
Ide nem jönnek külföldiek a román kultúráról és irodalomról tanulni.
Legalábbis nem a mi egyetemünkre.
Hallottam róla, hogy itt tanul.
Feltűnt egy magas fiatalember.
Engem mindig lenyűgözött az öltözködése.
Mindig fehér ingben volt.
Végig begombolva.
Kifogástalanul vasalva.
Mindig letörölte a táblát, pedig megszoktam, hogy nekem kell.
Mindig ő akarta vinni a laptopomat.
Mondtam, hogy hagyja, elbírom. „Nem, tanárnő!”
Egyszer rákérdeztem nála.
„Ne haragudj,
de hány millióan laknak a szülővárosodban?”
Azt mondta, ötször annyian, mint Bukarestben.
Visszakérdeztem, hogy akkor miért jött Bákóba, Romániába?
Szeretem Bákót.
Hétvégente szívesen alszom el
közvetlenül hajnal előtt,
és a lágy román délutáni napsütésre ébredek.
Nyakkendőt kötök,
de álmosakat pislogok.
Próbálom egy bögre kávéval elűzni a fáradtságot.
Többet kell gyakorolnom.
Édes Romániám, mit kivánok neked ?
Eminescu összes verse közül
ez a himnusz ragadta magával legjobban.
Igen, nevezhetjük himnusznak.
Édes Romániám, mit kivánok neked?
Dicsőség országa, vágyaim országa
Megkért, hogy hadd szavalja el nekem.
Kétszer is elszavalta, és megkért, hogy én is szavaljam el.
És multadhoz méltó jövendő nagy nevet
Édes Romániám, ezt kivánom neked
A román kultúra napját a bákói Alfa galériában tartottuk
Itt bukkant fel Yuguo.
Egy kínai fiatalember sétált oda.
Megállt a galéria előtt, és odaköszönt románul: „Jó napot!”
Vajon mire készült?
Nagyon szórakoztató volt. Lefotóztam, mert olyan komikus volt.
Asztrahán kucsmában volt, egy tradicionális román fejfedőben.
Nemcsak nemzeti költőnket, Mihai Eminescut ünnepeljük,
hanem a román kultúra egészét.
Elég apatikus volt a hangulat. Unalmas ünnepség volt.
Megszokásból mentünk el.
Az esemény felénél…
Jó napot kívánok!
Szeretném felolvasni Eminescu
„Édes Romániám, mit kívánok neked?” című versét.
A közönség ledöbbent.
Csend borult a szobára.
Mit keres itt ez a fiú? Hogyhogy tud románul?
Látszott a csodálat az emberek arcán,
mert annyira jól beszélt románul.
Édes Romániám, mit kivánok neked ?
Dicsőség országa, vágyaim országa
Na, most nevess!
Mikor először megláttuk, idióták módjára kinevettük.
De mindenkit lenyűgözött.
Mint csillagok az égen Mint a hajnal fénye
Örömben s dicsfényben Élj te is örökre
Ahogy figyeltem és hallgattam,
átjárt az érzés,
hogy egy különleges lény jelenlétében vagyok.
Most pedig kínaiul olvasom fel.
Édes Romániám, mit kivánok neked ?
Pont ez kellett erre a rendezvényre.
Egy kínai fiatalember, aki a semmiből berobbant Eminescu versével.
Illett oda.
Kereste a helyét a románok között, a román kultúrában.
Nekünk is szükségünk volt rá. Hogy valaki felfedezzen minket, mint Yuguo.
Édes Romániám, ezt kivánom neked
Köszönjük szépen!
Azt mondta, egyetemi tanárok egyke gyereke volt.
Lenyűgözőnek tartottam, hogy a családja
ilyen fiatalon ilyen messzire engedte.
Bár messze volt, de teljesítette a küldetését.
Olyan szívesen osztotta meg velünk
a mindennapi felfedezéseit és örömeit.
Ha az embernek van alkalma alaposan megfigyelni egy varjat,
rájöhet, hogy a tollazata és a tartása is rendkívül gyönyörű.
A szülővárosomba ritkán látni varjat.
Fehér a tél
Felhők lógnak az égen
Ködös a táj, ködös a táj
Kegyetlen, mint a sárkány tüze
Nem látott havat azelőtt.
Nagyon örült neki.
Ha késő este esett, akkor is kijött figyelni.
Mindent magába akart szívni.
A hangulatot, a természetet, az épületeket, fákat, madarakat.
Én gyakran csalódom…
Romániában.
De ő teljesen más szemmel látta.
És nekem is megmutatta Románia szépségét.
Sokat járt a múzeumunkba. Még nálunk is jobban érdekelte itt minden.
Először angolul szólítottuk meg,
de csak románul volt hajlandó beszélgetni, azért jött.
Mindent tudni akart.
Mintha egy más korból érkezett volna.
Érzékeny lélek volt.
Ezt éreztem.
Hogy ő…
tiszta volt.
Keresett valamit,
valami elképesztő szomjúsággal, elképesztő intenzitással.
Tisztelt utasaink, az 554-es járat…
Nagyon szeretett volna elmenni Gyulafehérvárra.
Innen Gyulafehérvár egy rettenetes út.
Nem sok bákóit ismerek,
akik elvonatoznának egy zászlóval Gyulafehérvárra
december elsején abban a nagy hidegben.
Ébredj fel, ó, román
Ébredj halotti álmodból
Felhívott minket. Nagyon izgatott volt.
Aznap éjjel aludni sem tudott.
Egész úton a román himnuszt énekelte,
végig, Gyulafehérvárig.
Azt mondta, egy nagy ünnepségre megy.
Ott lesz a tömeg közepén sokakkal.
Idén egész Románia Gyulafehérvárra tart
Románia egyesítésének századik évfordulójára.
Hálás vagyok, hogy résztvevőként megörökíthettem az ünnepséget.
Éljen soká Nagy-Románia!
Gyulafehérváron találkoztam Yuguóval.
Több román zászló volt rajta, mint bárkin.
Olyan boldog volt! El volt érzékenyülve, hogy együtt ünnepelhetünk.
Most már nem félek attól, hogy magányos leszek.
Ezek az emberek olyan meleg szeretettel fogadtak.
Segítenek és bíznak bennem,
pedig semmit sem tettem az országukért,
csak megmutattam, hogy szeretem őket.
Igen?
Miért jöttél ma el?
Szeretem a román kultúrát és irodalmat. Ma én is ezt ünneplem a többiekkel.
Boldog születésnapot, Románia!
Szép jövőt kívánok Romániának és a román népnek.
Honnan jöttél?
Kínából. Igen.
Hogy valaki ilyen messziről eljöjjön ide,
és ilyen gyönyörűen és egyszerűen beszéljen rólunk…
Nem tudom. Ilyen még nem történt.
Meghívtak mindenféle hagyományos román ételre.
Rengetegen beszélgettek velem, a barátjukként kezeltek.
Nagyon boldog voltam aznap.
ROMÁNIA 100 ÜNNEPSÉG 2018. 02. 12. GYULAFEHÉRVÁR
Itt van az első megjelent cikke.
December 1. Gyulafehérváron, írta: Yin Yuguo.
Ha jó kedvem van, szeretek a parkban sétálni.
A legnagyobb bakói park a varjak felségterülete.
Mindent betölt a szárnyverdesés hangja.
Úgy érzem, a sárkány végre megtalálta az otthonát.
Sok felfedeznivaló vár még rám.
De sok időm van, és végtelen energiám.
2019. január 4-én ismertem meg Yin Yuguót.
Eljött a múzeumba,
és a tárlatvezetés végén
írni akart a vendégkönyvbe.
Mivel olyan magas volt, letérdelt.
Csodálatos pillanat volt.
Olyan volt, mintha imádkozna ezen a történelemtől átitatott helyen.
Megkértem, hogy hadd fotózzam le.
Sajnos ez volt az a kép,
ami alapján később a rendőrség azonosította,
miután megtörtént a tragédia.
Péntek este mondta, hogy meg akarja nézni a németvásári várat.
Mondtam, hogy ne menjen, mert veszélyes időjárásra figyelmeztettek.
De úgy döntött, elvonatozik.
És útközben egy állomáson
a szokásosnál kicsit tovább állt a vonat.
Semmiről sem tájékoztatták az utasokat, úgyhogy Yuguo pánikba esett.
Azt hitte, ott kell leszállnia.
A vonat közben elindult, és úgy döntött, leugrik.
Kinyitotta az ajtót,
és csak mély havat látott.
Nem tudta, hogy a hó alatt pont ott van egy kilométerkő.
Beütötte a fejét.
És azonnal meghalt.
Emlékszem, hogy szerettél kiskorodban
a kádban játszani.
A víz mindenfelé fröcskölt,
és a szobát betöltötte a nevetésed.
Azt mondtad, szerinted az univerzum természete a hamu.
A Föld a Nap hamvaiból van, a Nap pedig a galaxis hamvaiból.
Minden csak hamu.
Ötéves voltál.
Már nem tudok mosolyogni.
Ha létezik egy párhuzamos univerzum,
remélem, ott van, és küzd az álmaiért.
Remélem, abban a világban egészséges és boldog,
és olyan életet él, amilyenre vágyott.
Meg kell tanulnom erősnek lenni.
Sokan kérdezték, bánjuk-e, hogy elengedtük.
Nem. Semmit sem bánunk.
Minden szülőnek az a leghőbb vágya,
hogy a gyermeke megvalósítsa az álmait.
Ha félünk követni az álmainkat, akkor soha nem lesz semmink.
Bákó az ő otthona.
Mert a Kárpátokban van.
Mert 80 elképesztően boldog napot töltött ott.
Azt mondta, azt álmodta, hogy sárkányként repül az égen.
De meghalt, mert szíven szúrták.
Leesett az égből, és a húsán rengeteg ember osztozott.
Boldoggá tette ez az álom.
2019. március 15-én, ami a 17. születésnapja lett volna,
Yuguót Bákó díszpolgárává választották.
Yuguo szülei fiuk emlékére ösztöndíjat alapítottak a Bákói Egyetemen
a kiemelkedő irodalomszakosoknak.
Életük végéig fenn akarják tartani.
A filmet Yuguónak és szerető szüleinek ajánljuk.
A feliratot fordította: Liptákné Tóth Sára